sumalatha 98 Views keysight-technologies , share , TECH MAHINDRA--
tech-mahindra
న్యూఢిల్లీ: ప్రపంచవ్యాప్తంగా 5జి ఆధారిత సేవలను వినియోగించుకునే క్రమంలో మొబైల్ ఆపరేటర్లకు సహాయకారిగా ఉండేందుకు గాను కీసైట్ టెక్నాలజీస్‌తో భాగస్వామ్యం కుదుర్చుకున్నట్టు టెక్ మహీంద్రా ప్రకటించింది. దీంతో మొబైల్ ఆపరేటర్ల నెట్‌వర్క్‌లలో 5జి ఉపకరణాలు విజయవంతంగా పనిచేసేందుకు ఈ సంస్థలు హామీ ఇస్తున్నాయి. ప్రముఖ సంస్థ టెక్ మహీంద్రా ఆవిష్కరణలను వేగవంతం చేయడంలో సంస్థలకు సర్వీస్ ప్రొవైడర్లకు, ప్రభుత్వాలకు సహాయపడే కీసైట్‌తో కలసి కొత్త 5జి పరికరాలను విజయవంతంగా అమలు చేయాలనే లక్షం చేసుకున్నారు. దీని కోసం ప్రముఖ మొబైల్ ఆపరేటర్లకు టెక్ మహీంద్రా సహాయంగా ఉండనుంది. తక్కువ జాప్యం కారణంగా వెహికల్ టు ఎవ్రీథింగ్(వి2ఎక్స్) కమ్యూనికేషన్ల విస్తరణకు 5జి ఉపకరణాలు కీలకంగా ఉంటాయి. డిజిటల్ పరివర్తన తదుపరి దశ ప్రోత్సాహానికి 5జి విజయవంతంగా ప్రవేశపెట్టడం చాలా కీలకమని టెక్ మహీంద్రా ఇంటిగ్రేటెడ్ ఇంజనీరింగ్ సొల్యూషన్స్ గ్లోబల్ హెడ్ కార్తికేయన్ నటరాజన్ అన్నారు.
తాజా క్రీడా వార్తల కోసం క్లిక్‌ చేయండి: https://www.vaartha.com/news/sports/